title: Decizia (PESC) 2017/1775 a Consiliului din 28 septembrie 2017 privind măsuri restrictive având în vedere situația din Mali

text:
               29.9.2017

               RO

               Jurnalul Oficial al Uniunii Europene

               L 251/23

         DECIZIA (PESC) 2017/1775 A CONSILIULUI
   din 28 septembrie 2017
   privind măsuri restrictive având în vedere situația din Mali
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 5 septembrie 2017, Consiliul de Securitate al Organizației Națiunilor Unite („Consiliul de Securitate”) a adoptat Rezoluția 2374 (2017), prin care reamintește Rezoluțiile sale 2364 (2017) și 2359 (2017) și reafirmă angajamentul ferm al Consiliului de Securitate față de suveranitatea, unitatea și integritatea teritorială a Maliului.

               (2)

               Rezoluția 2374 (2017) a Consiliului de Securitate al Organizației Națiunilor Unite (RCSONU) solicită aplicarea unor restricții de călătorie persoanelor care urmează să fie desemnate de comitetul instituit în temeiul punctului 9 din RCSONU 2374 (2017) („Comitetul pentru sancțiuni”) și înghețarea fondurilor și a activelor persoanelor sau entităților care urmează să fie desemnate de Comitetul pentru sancțiuni.

               (3)

               Pentru punerea în aplicare a anumitor măsuri, se impune ca Uniunea să acționeze,

         ADOPTĂ PREZENTA DECIZIE:
   Articolul 1
   (1)   Statele membre iau măsurile necesare pentru a împiedica intrarea sau tranzitul pe teritoriul lor al persoanelor desemnate de Comitetul pentru sancțiuni ca fiind responsabile pentru, complice la, sau care au practicat, în mod direct sau indirect, următoarele acțiuni sau politici care amenință pacea, securitatea sau stabilitatea Maliului:

               (a)

               implicarea în ostilități, cu încălcarea Acordului pentru pace și reconciliere în Mali („acordul”);

               (b)

               întreprinderea de acțiuni care obstrucționează sau care obstrucționează prin întârzieri prelungite sau care amenință punerea în aplicare a acordului;

               (c)

               întreprinderea de acțiuni pentru, în numele sau la ordinul sau în sprijinul în alt fel sau finanțarea persoanelor și entităților menționate la literele (a) și (b), inclusiv prin intermediul veniturilor derivate din criminalitatea organizată, inclusiv producerea și traficul de stupefiante și de precursori ai acestora care provin din sau tranzitează prin Mali, traficul de persoane și introducerea ilegală de migranți, contrabanda și traficul cu arme, precum și traficul cu bunuri culturale;

               (d)

               implicarea în planificarea, orchestrarea, sponsorizarea sau desfășurarea de atacuri împotriva:

                           (i)

                           diferitelor entități la care se face trimitere în acord, inclusiv instituții locale, regionale și de stat, a patrulelor comune și a forțelor de securitate și de apărare maliene;

                           (ii)

                           forțelor de menținere a păcii ale Misiunii multidimensionale integrate a Organizației Națiunilor Unite de stabilizare (MINUSMA), a altor categorii de personal ONU și personal asociat, inclusiv a membrilor grupului de experți;

                           (iii)

                           prezențelor internaționale pentru asigurarea securității, inclusiv Force Conjointe des États du G5 Sahel (FC-G5S), misiunile Uniunii Europene și forțele franceze;

               (e)

               împiedicarea furnizării de asistență umanitară în Mali sau a accesului la asistență umanitară în Mali sau a distribuirii acesteia;

               (f)

               planificarea, orchestrarea sau comiterea de acte în Mali care încalcă dreptul internațional al drepturilor omului sau dreptul internațional umanitar, după caz, sau care constituie abuzuri sau încălcări ale drepturilor omului, inclusiv cele care implică vizarea civililor, inclusiv a femeilor și copiilor, prin comiterea de acte de violență (inclusiv uciderea, mutilarea, tortura sau violul sau alte violențe sexuale), răpirea, disparițiile forțate, strămutarea forțată sau atacurile asupra școlilor, a spitalelor, a lăcașurilor de cult sau a locurilor în care se refugiază civili;

               (g)

               folosirea sau recrutarea de copii întreprinsă de grupări înarmate sau de forțe armate, încălcând astfel dreptul internațional aplicabil, în contextul conflictului armat din Mali;

               (h)

               cu bună știință facilitează călătoria unei persoane care figurează pe listă, încălcând prin aceasta restricțiile de călătorie.

         Lista persoanelor desemnate avute în vedere la prezentul alineat figurează în anexă.
   (2)   Un stat membru nu este obligat în temeiul alineatului (1) să refuze intrarea pe teritoriul său a propriilor resortisanți.
   (3)   Alineatul (1) nu se aplică în cazul în care intrarea sau tranzitul sunt necesare pentru îndeplinirea unor proceduri judiciare.
   (4)   Alineatul (1) nu se aplică atunci când Comitetul pentru sancțiuni hotărăște, de la caz la caz, că:

               (a)

               intrarea sau tranzitul se justifică din considerente umanitare, inclusiv din obligații religioase;

               (b)

               o derogare ar favoriza îndeplinirea obiectivelor de pace și reconciliere națională în Mali și stabilitatea în regiune.

         (5)   În cazurile în care, în temeiul alineatului (3) sau (4), un stat membru autorizează intrarea sau tranzitul pe teritoriul său a unor persoane enumerate în anexă, autorizația se limitează la scopul pentru care a fost acordată și la persoanele la care se referă.
   Articolul 2
   (1)   Se îngheață toate fondurile și resursele economice deținute sau controlate, direct sau indirect, de persoanele sau entitățile desemnate de Comitetul pentru sancțiuni ca fiind responsabile pentru sau complice la, sau care au practicat, în mod direct sau indirect, următoarele acțiuni sau politici care amenință pacea, securitatea sau stabilitatea Maliului:

               (a)

               implicarea în ostilități, încălcând acordul;

               (b)

               întreprinderea de acțiuni care obstrucționează sau care obstrucționează prin întârzieri prelungite sau care amenință punerea în aplicare a acordului;

               (c)

               întreprinderea de acțiuni pentru, în numele sau la ordinul sau în sprijinul în alt fel sau finanțarea persoanelor și entităților menționate la literele (a) și (b), inclusiv prin intermediul veniturilor derivate din criminalitatea organizată, inclusiv producerea și traficul de stupefiante și de precursori ai acestora care provin din sau tranzitează prin Mali, traficul de persoane și introducerea ilegală de migranți, contrabanda și traficul cu arme, precum și traficul cu bunuri culturale;

               (d)

               implicarea în planificarea, orchestrarea, sponsorizarea sau desfășurarea de atacuri împotriva:

                           (i)

                           diferitelor entități la care se face trimitere în acord, inclusiv instituții locale, regionale și de stat, a patrulelor comune și a forțelor de securitate și de apărare maliene;

                           (ii)

                           forțelor de menținere a păcii ale MINUSMA, a altor categorii de personal ONU și personal asociat, inclusiv a membrilor grupului de experți;

                           (iii)

                           prezențelor internaționale pentru asigurarea securității, inclusiv FC-G5S, misiunile Uniunii Europene și forțele franceze;

               (e)

               împiedicarea furnizării de asistență umanitară în Mali sau a accesului la asistență umanitară în Mali sau a distribuirii acesteia;

               (f)

               planificarea, orchestrarea sau comiterea în Mali a unor acte care încalcă dreptul internațional al drepturilor omului sau dreptul internațional umanitar, după caz, sau care constituie abuzuri sau încălcări ale drepturilor omului, inclusiv cele care implică vizarea civililor, inclusiv a femeilor și copiilor, prin comiterea de acte de violență (inclusiv uciderea, mutilarea, tortura sau violul sau alte violențe sexuale), răpirea, dispariția forțată, strămutarea forțată sau atacurile asupra școlilor, a spitalelor, a lăcașurilor de cult sau a locurilor în care se refugiază civili;

               (g)

               folosirea sau recrutarea de copii întreprinsă de grupări înarmate sau de forțe armate, cu încălcarea dreptului internațional aplicabil, în contextul conflictului armat din Mali;

               (h)

               cu bună știință facilitează călătoria unei persoane care figurează pe listă, încălcând prin aceasta restricțiile de călătorie;

         sau de persoanele sau entitățile care acționează în numele sau conform instrucțiunilor lor sau de entitățile deținute sau controlate de acestea.
   Persoanele și entitățile desemnate menționate la prezentul alineat figurează în anexa la prezenta decizie.
   (2)   Niciun fond și nicio resursă economică nu sunt puse, în mod direct sau indirect, la dispoziția persoanelor sau entităților enumerate în anexa la prezenta decizie sau în beneficiul acestora.
   (3)   Măsurile menționate la alineatele (1) și (2) nu se aplică în ceea ce privește fondurile și resursele economice cu privire la care statul membru în cauză a stabilit că:

               (a)

               sunt necesare pentru cheltuieli de bază, inclusiv plăți pentru produse alimentare, chirie sau ipotecă, medicamente și tratamente medicale, impozite, prime de asigurare și utilități publice; sau

               (b)

               sunt destinate exclusiv plății de onorarii rezonabile și rambursării cheltuielilor efectuate în legătură cu prestarea unor servicii juridice; sau

               (c)

               sunt destinate exclusiv plății unor comisioane sau taxe aferente serviciilor de păstrare sau gestionare curentă a unor fonduri sau resurse economice înghețate,

         după ce statul membru în cauză a notificat Comitetului pentru sancțiuni intenția sa de a autoriza, atunci când este necesar, accesul la asemenea fonduri sau resurse economice și în lipsa unei decizii negative a Comitetului pentru sancțiuni în termen de cinci zile lucrătoare de la o astfel de notificare.
   (4)   Măsurile menționate la alineatele (1) și (2) nu se aplică în ceea ce privește fondurile sau resursele economice cu privire la care statul membru în cauză a stabilit că:

               (a)

               sunt necesare pentru cheltuieli extraordinare, cu condiția ca statul membru să fi sesizat Comitetul pentru sancțiuni în acest sens și sub rezerva aprobării Comitetului pentru sancțiuni;

               (b)

               fac obiectul unui privilegiu sau al unei hotărâri judecătorești, administrative sau arbitrale, caz în care fondurile și resursele economice pot fi utilizate în acest scop, cu condiția ca privilegiul sau hotărârea să fie anterioare datei la care persoana sau entitatea a fost inclusă în anexă, ca privilegiul sau hotărârea să nu fie în beneficiul unei persoane sau al unei entități menționate la alineatul (1) și să fi fost notificată Comitetului pentru sancțiuni de către statul membru în cauză.

         (5)   Alineatele (1) și (2) nu se aplică în cazul în care Comitetul pentru sancțiuni stabilește, de la caz la caz, că o derogare ar favoriza îndeplinirea obiectivelor de pace și reconciliere națională în Mali și stabilitatea în regiune.
   (6)   Alineatul (1) nu împiedică o persoană sau o entitate desemnată să efectueze o plată datorată în temeiul unui contract semnat înainte de introducerea în listă a acestei persoane sau entități, cu condiția ca statul membru în cauză să fi stabilit faptul că plata nu este primită în mod direct sau indirect de către o persoană sau entitate la care se face trimitere la alineatul (1) și ca statul membru în cauză să fi notificat Comitetul pentru sancțiuni cu privire la intenția de a face sau de a primi o astfel de plată sau de a autoriza, după caz, deblocarea fondurilor sau a resurselor economice în acest scop, cu zece zile anterior unei astfel de autorizări.
   (7)   Alineatul (2) nu se aplică sumelor adăugate în conturile înghețate sub formă de:

               (a)

               dobânzi sau alte venituri generate de conturile respective; sau

               (b)

               plăți datorate în temeiul unor contracte, acorduri sau obligații care au fost încheiate sau care au survenit înainte de data la care aceste conturi au intrat sub incidența măsurilor prevăzute în prezenta decizie,

         în măsura în care aceste dobânzi, alte venituri sau plăți continuă să intre sub incidența alineatului (1).
   Articolul 3
   Consiliul stabilește lista prevăzută în anexă și o modifică în conformitate cu cele stabilite de Consiliul de Securitate sau de Comitetul pentru sancțiuni.
   Articolul 4
   (1)   În cazul în care Consiliul de Securitate sau Comitetul pentru sancțiuni includ pe listă o persoană sau o entitate, Consiliul include persoana sau entitatea respectivă în anexă. Consiliul comunică decizia sa persoanei sau entității respective, inclusiv motivele includerii pe listă, fie direct, dacă dispune de adresa acestora, fie prin publicarea unui anunț care să ofere persoanei sau entității în cauză posibilitatea de a prezenta observații.
   (2)   În cazul în care se transmit observații sau se prezintă dovezi substanțiale noi, Consiliul își reexaminează decizia și informează în consecință persoana sau entitatea în cauză.
   Articolul 5
   (1)   Anexa cuprinde motivele includerii pe listă a persoanelor și entităților, astfel cum au fost prezentate de către Consiliul de Securitate sau de către Comitetul pentru sancțiuni.
   (2)   Anexa cuprinde, de asemenea, în funcție de disponibilitate, informații furnizate de Consiliul de Securitate sau de Comitetul pentru sancțiuni care sunt necesare în vederea identificării persoanelor sau entităților respective. În ceea ce privește persoanele, astfel de informații pot cuprinde numele, inclusiv pseudonimele, data și locul nașterii, cetățenia, numărul pașaportului și al cărții de identitate, sexul, adresa, dacă este cunoscută, precum și funcția sau profesia. În ceea ce privește entitățile, astfel de informații pot cuprinde denumirea, locul și data înregistrării, numărul de înregistrare și sediul.
   Articolul 6
   Prezenta decizie se modifică sau se abrogă, după caz, în conformitate cu cele stabilite de Consiliul de Securitate.
   Articolul 7
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 28 septembrie 2017.

            Pentru Consiliu

            Președintele

         M. MAASIKAS

      ANEXĂ

         Lista persoanelor menționate la articolul 1 alineatul (1) și a persoanelor și entităților menționate la articolul 2 alineatul (1)


title: 2008/318/CE: Decizia Consiliului din 7 aprilie 2008 privind autorizarea Italiei de a aplica, în anumite zone geografice, cote reduse de impozitare pentru motorina și GPL utilizate pentru încălzire, în conformitate cu articolul 19 din Directiva 2003/96/CE

text:
               19.4.2008

               RO

               Jurnalul Oficial al Uniunii Europene

               L 109/27

      DECIZIA CONSILIULUI

   din 7 aprilie 2008
   privind autorizarea Italiei de a aplica, în anumite zone geografice, cote reduse de impozitare pentru motorina și GPL utilizate pentru încălzire, în conformitate cu articolul 19 din Directiva 2003/96/CE
   (Numai textul în limba italiană este autentic)
   (2008/318/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene,
   având în vedere Directiva 2003/96/CE a Consiliului din 27 octombrie 2003 privind restructurarea cadrului comunitar de impozitare a produselor energetice și a electricității (1), în special articolul 19 alineatul (1),
   având în vedere propunerea Comisiei,
   întrucât:

               (1)

               Prin articolul 18 alineatul (1) din Directiva 2003/96/CE, coroborat cu anexa II la respectiva directivă, Italia a fost autorizată să aplice, în anumite „zone geografice extrem de defavorizate”, cote reduse ale accizelor la combustibilul casnic și la GPL utilizate pentru încălzire. Derogarea a fost aplicabilă până la 31 decembrie 2006.

               (2)

               Printr-o scrisoare din data de 17 octombrie 2006, autoritățile italiene au solicitat autorizarea, în temeiul articolului 19 din Directiva 2003/96/CE, de a aplica în aceleași zone geografice cote reduse de impozitare pentru motorina și GPL utilizate pentru încălzire. Italia dorește să continue, după 31 decembrie 2006, practica sa națională adoptată în cadrul derogării menționate anterior. Prezenta autorizație este solicitată pentru perioada cuprinsă între 1 ianuarie 2007-31 decembrie 2012.

               (3)

               Italia are un teritoriu foarte diversificat, cu condiții climatice și geografice variabile. În 1999, Italia a ridicat nivelul general al accizelor în cadrul unei reforme a sistemului său fiscal. Având în vedere particularitățile teritoriului său, Italia a introdus în același timp cote reduse de impozitare pentru motorină și GPL, cu scopul de a compensa parțial costurile pentru încălzire excesiv de ridicate suportate de locuitorii anumitor zone geografice.

               (4)

               Diferențierea fiscală vizează plasarea populației din zonele eligibile într-un context în care aceasta să poată fi comparată cu restul populației italiene prin reducerea costurilor excesiv de ridicate pentru încălzire. În vederea identificării zonelor eligibile, Italia s-a bazat pe criterii obiective privind condițiile climatice ale zonei în cauză, precum și accesul la rețeaua de gaze naturale. Ultimul criteriu reflectă gradul de alegere între combustibilii accesibili populației din zona în cauză.

               (5)

               Prin urmare, reducerea fiscală se aplică în zonele geografice (comunele) care îndeplinesc următoarele condiții alternative: (i) comunele care aparțin zonei climatice F, după cum este definită în Decretul prezidențial nr. 412 din 1993 (2), și anume comunele cu mai mult de 3 000„grade-zi”; (ii) comunele care aparțin zonei E, după cum este definită în Decretul prezidențial nr. 412 din 1993, și anume comunele cu 2 100-3 000„grade-zi” (3); și (iii) Sardinia și insulele mici (toate insulele italiene, cu excepția Siciliei). Dat fiind că dezvoltarea rețelei de gaze naturale ar reduce în mare măsură costurile suplimentare de încălzire și ar îmbunătăți, în special, varietatea opțiunilor privind combustibilii aflați la dispoziția consumatorilor, reducerea nu se va mai aplica în comunele care aparțin zonelor a doua și a treia citate anterior, odată ce rețeaua de gaze naturale va fi finalizată în comuna respectivă.

               (6)

               În ceea ce privește comunele în cauză, în raport cu restul Italiei, costurile suplimentare pentru încălzire reprezintă o trăsătură comună. Pentru zonele climatice E și F, reducerea fiscală este în medie egală cu 11-12 % din prețul motorinei și al GPL utilizate pentru încălzire. Datorită condițiilor climatice, costurile medii pentru încălzire sunt cu 90 % mai ridicate față de media națională în zona climatică E și cu 170 % mai ridicate față de media națională în zona climatică F. În ceea ce privește insulele, în raport cu restul continentului italian, costurile suplimentare pentru încălzire sunt datorate particularităților geografice ale insulelor, alimentării limitate cu combustibil și costurilor suplimentare de transport și, în consecință, costurilor mai ridicate ale combustibililor, în comparație cu partea continentală a Italiei.

               (7)

               Reducerea fiscală rămâne în toate cazurile inferioară nivelului costurilor suplimentare pentru încălzire suportate de populația în cauză, astfel încât nu există supracompensare. În special, autoritățile italiene au declarat că reducerea fiscală nu depășește costurile suplimentare suportate în zonele E și F datorită climei mai reci. Mai mult, în ceea ce privește insulele, autoritățile italiene au declarat că reducerea fiscală nu aduce prețul combustibililor în cauză la un nivel inferior față de prețul aceluiași tip de combustibil pe continent.

               (8)

               Cota redusă de impozitare rămâne atât pentru motorină, cât și pentru GPL superioară nivelurilor comunitare minime de impozitare stabilite în Directiva 2003/96/CE.

               (9)

               Măsura în cauză se aplică numai încălzirii încăperilor (atât pentru persoane private, cât și pentru întreprinderi). Aceasta nu se aplică altor tipuri de utilizare comercială a produselor menționate anterior.

               (10)

               S-a estimat că măsura nu denaturează concurența și nu stânjenește funcționarea pieței interne, aceasta nefiind considerată incompatibilă cu politicile comunitare în domeniul mediului, al energiei și al transporturilor.

               (11)

               Prin urmare, este oportun ca Italia să fie autorizată, în conformitate cu articolul 19 alineatul (2) din Directiva 2003/96/CE, să aplice până la 31 decembrie 2012 o cotă redusă de impozitare în ceea ce privește motorina și GPL utilizate pentru încălzire în anumite zone geografice caracterizate de un nivel ridicat al costurilor pentru încălzire, după cum se precizează în anexa la prezenta decizie.

               (12)

               Ar trebui să se garanteze faptul că Italia poate aplica reducerea specifică la care se referă prezenta decizie fără întrerupere în raport cu situația existentă înainte de 1 ianuarie 2007 în temeiul articolului 18 din Directiva 2003/96/CE, în coroborare cu anexa II la respectiva directivă. Prin urmare, autorizația solicitată ar trebui să fie acordată începând de la 1 ianuarie 2007,

         ADOPTĂ PREZENTA DECIZIE:
   Articolul 1
   Italia este autorizată să aplice cote reduse de impozitare în ceea ce privește motorina și GPL utilizate pentru încălzirea de încăperi în anumite zone geografice caracterizate de un nivel ridicat al costurilor pentru încălzire, după cum se precizează în anexă.
   Pentru a evita orice supracompensare, reducerea nu trebuie să depășească costurile suplimentare pentru încălzire suportate în zonele în cauză.
   Cota redusă trebuie să respecte cerințele Directivei 2003/96/CE și, în special, nivelurile minime de impozitare stabilite la articolul 9 din respectiva directivă.
   Articolul 2
   Consumul în comunele situate în zonele menționate la punctul 2 sau la punctul 3 din anexa la prezenta decizie este eligibil doar în măsura în care comuna în cauză nu dispune de o rețea de gaze naturale.
   Articolul 3
   Prezenta decizie se aplică de la 1 ianuarie 2007 până la 31 decembrie 2012.
   Articolul 4
   Prezenta decizie se adresează Republicii Italiene.

      Adoptată la Luxemburg, 7 aprilie 2008.

            Pentru Consiliu

            Președintele

         R. ŽERJAV

      (1)  JO L 283, 31.10.2003, p. 51. Directivă modificată prin Directiva 2004/75/CE (JO L 157, 30.4.2004, p. 100).

      (2)  Acest decret împarte teritoriul italian în șase zone climatice (de la A la F). Clasificarea se bazează pe unitatea „grade-zi”, care reprezintă, pentru perioada convențională de încălzire, suma temperaturilor medii zilnice, care diferă de temperatura optimă de 20 °C. Cu cât cifra atribuită unei comune este mai ridicată, cu atât temperatura medie exterioară este mai scăzută în decursul perioadei de încălzire.

      (3)  Zonele climatice rămase sunt definite în termeni de „grade-zi”, după cum urmează: zona A (sub 600), zona B (peste 600, dar fără să depășească 900), zona C (peste 900, dar fără să depășească 1 400) și zona D (peste 1 400, dar fără să depășească 2 100).

      ANEXĂ
      Zone geografice vizate de prezenta decizie:

                  —

                  comunele care aparțin zonei climatice F, după cum s-a stabilit prin Decretul prezidențial nr. 412 din 26 august 1993;

                  —

                  comunele care aparțin zonei climatice E, după cum s-a stabilit prin Decretul prezidențial nr. 412 din 26 august 1993;

                  —

                  comunele din Sardinia și din insulele mici (toate insulele italiene, cu excepția Siciliei).


title: Decizia (UE) 2017/1163 a Consiliului din 20 iunie 2017 privind încheierea, în numele Uniunii și al statelor membre ale acesteia, a protocolului la Acordul de stabilizare și de asociere dintre Comunitățile Europene și statele membre ale acestora, pe de o parte, și Bosnia și Herțegovina, pe de altă parte, pentru a se ține seama de aderarea Republicii Croația la Uniunea Europeană

text:
               1.7.2017

               RO

               Jurnalul Oficial al Uniunii Europene

               L 170/1

         DECIZIA (UE) 2017/1163 A CONSILIULUI
   din 20 iunie 2017
   privind încheierea, în numele Uniunii și al statelor membre ale acesteia, a protocolului la Acordul de stabilizare și de asociere dintre Comunitățile Europene și statele membre ale acestora, pe de o parte, și Bosnia și Herțegovina, pe de altă parte, pentru a se ține seama de aderarea Republicii Croația la Uniunea Europeană
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 217 coroborat cu articolul 218 alineatul (6) al doilea paragraf litera (a) punctul (i) și articolul 218 alineatul (8) al doilea paragraf,
   având în vedere Actul de aderare a Republicii Croația, în special articolul 6 alineatul (2) al doilea paragraf,
   având în vedere propunerea Comisiei Europene,
   având în vedere aprobarea Parlamentului European (1),
   întrucât:

               (1)

               În conformitate cu Decizia (UE) 2017/75 a Consiliului (2), protocolul la Acordul de stabilizare și de asociere dintre Comunitățile Europene și statele membre ale acestora, pe de o parte, și Bosnia și Herțegovina, pe de altă parte, pentru a se ține seama de aderarea Republicii Croația la Uniunea Europeană (denumit în continuare „protocolul”) a fost semnat la 15 decembrie 2016, sub rezerva încheierii sale.

               (2)

               Încheierea protocolului face obiectul unei proceduri separate în ceea ce privește chestiunile care intră în sfera de competență a Comunității Europene a Energiei Atomice.

               (3)

               Protocolul ar trebui aprobat,

         ADOPTĂ PREZENTA DECIZIE:
   Articolul 1
   Se aprobă, în numele Uniunii și al statelor sale membre, protocolul la Acordul de stabilizare și de asociere dintre Comunitățile Europene și statele membre ale acestora, pe de o parte, și Bosnia și Herțegovina, pe de altă parte, pentru a se ține seama de aderarea Republicii Croația la Uniunea Europeană (3).
   Articolul 2
   Președintele Consiliului desemnează persoana împuternicită (persoanele împuternicite) să depună, în numele Uniunii și al statelor membre ale acesteia, instrumentul de aprobare prevăzut la articolul 7 din protocol (4).
   Articolul 3
   Prezenta decizie intră în vigoare la data adoptării.

      Adoptată la Luxemburg, 20 iunie 2017.

            Pentru Consiliu

            Președintele

         H. DALLI

      (1)  Aprobarea din 16 mai 2017 (nepublicată încă în Jurnalul Oficial).

      (2)  Decizia (UE) 2017/75 a Consiliului din 21 noiembrie 2016 privind semnarea, în numele Uniunii și al statelor membre ale acesteia, și aplicarea cu titlu provizoriu a protocolului la Acordul de stabilizare și de asociere dintre Comunitățile Europene și statele membre ale acestora, pe de o parte, și Bosnia și Herțegovina, pe de altă parte, pentru a se ține seama de aderarea Republicii Croația la Uniunea Europeană (JO L 12, 17.1.2017, p. 1).

      (3)  Textul protocolului a fost publicat în JO L 12 din 17.1.2017 împreună cu decizia privind semnarea acestuia.

      (4)  Data intrării în vigoare a protocolului va fi publicată în Jurnalul Oficial al Uniunii Europene de către Secretariatul General al Consiliului.


title: Decizia 2011/17/PESC a Consiliului din 11 ianuarie 2011 de modificare a Deciziei 2010/656/PESC a Consiliului de reînnoire a măsurilor restrictive impuse împotriva Côte d’Ivoire

text:
               15.1.2011

               RO

               Jurnalul Oficial al Uniunii Europene

               L 11/31

         DECIZIA 2011/17/PESC A CONSILIULUI
   din 11 ianuarie 2011
   de modificare a Deciziei 2010/656/PESC a Consiliului de reînnoire a măsurilor restrictive impuse împotriva Côte d’Ivoire
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 29 octombrie 2010, Consiliul a adoptat Decizia 2010/656/PESC de reînnoire a măsurilor restrictive impuse împotriva Côte d’Ivoire (1).

               (2)

               La 22 decembrie 2010, Consiliul a adoptat Decizia 2010/801/PESC (2) de modificare a Deciziei 2010/656/PESC în vederea impunerii unei interdicții de acordare de vize celor care obstrucționează procesul de pace și de reconciliere națională și care, în special, amenință finalizarea cu succes a procesului electoral.

               (3)

               Ținând cont de gravitatea situației din Côte d’Ivoire, este oportun ca și alte persoane să fie incluse în lista persoanelor care fac obiectul măsurilor restrictive cuprinsă în anexa II la Decizia 2010/656/PESC,

         ADOPTĂ PREZENTA DECIZIE:
   Articolul 1
   Persoanele menționate în anexa la prezenta decizie se adaugă în lista cuprinsă în anexa II la Decizia 2010/656/PESC.
   Articolul 2
   Prezenta decizie intră în vigoare la data adoptării.

      Adoptată la Bruxelles, 11 ianuarie 2011.

            Pentru Consiliu

            Președintele

         J. MARTONYI

      (1)  JO L 285, 30.10.2010, p. 28.

      (2)  JO L 341, 23.12.2010, p. 45.

      ANEXĂ

         Persoane vizate la articolul 1

                  Nume
                  (și eventualele pseudonime)

                  Informații de identificare

                  Motive

                  1.

                  Yanon Yapo

                  Presupus „Garde des Sceaux”, ministru al justiției și al drepturilor omului
                  A făcut parte din guvernul ilegal al dlui Laurent Gbagbo.

                  2.

                  Dogou Alain

                  Presupus ministru al apărării și al serviciului civic
                  A făcut parte din guvernul ilegal al dlui Laurent Gbagbo.

                  3.

                  Emile Guiriéoulou

                  Presupus ministru de interne
                  A făcut parte din guvernul ilegal al dlui Laurent Gbagbo.

                  4.

                  Charles Désiré Noël Laurent Dallo

                  Presupus ministru al economiei și al finanțelor
                  A făcut parte din guvernul ilegal al dlui Laurent Gbagbo.

                  5.

                  Augustin Kouadio Komoé

                  Presupus ministru al minelor și al energiei
                  A făcut parte din guvernul ilegal al dlui Laurent Gbagbo.

                  6.

                  Christine Adjobi Nebout

                  Presupus ministru al sănătății și al luptei împotriva SIDA
                  A făcut parte din guvernul ilegal al dlui Laurent Gbagbo.

                  7.

                  Yapo Atsé Benjamin

                  Presupus ministru al construcțiilor și al urbanismului
                  A făcut parte din guvernul ilegal al dlui Laurent Gbagbo.

                  8.

                  Coulibaly Issa Malick

                  Presupus ministru al agriculturii
                  A făcut parte din guvernul ilegal al dlui Laurent Gbagbo.

                  9.

                  Ahoua Don Mello

                  Presupus ministru al lucrărilor publice și al amenajării teritoriului
                  A făcut parte din guvernul ilegal al dlui Laurent Gbagbo.

                  10.

                  N'Goua Abi Blaise

                  Presupus ministru al transporturilor
                  A făcut parte din guvernul ilegal al dlui Laurent Gbagbo.

                  11.

                  Anne Jacqueline Lohouès Oble

                  Presupus ministru al educației naționale
                  A făcut parte din guvernul ilegal al dlui Laurent Gbagbo.

                  12.

                  Angèle Gnonsoa

                  Presupus ministru al învățământului tehnic
                  A făcut parte din guvernul ilegal al dlui Laurent Gbagbo.

                  13.

                  Koffi Koffi Lazare

                  Presupus ministru al mediului, apelor și pădurilor
                  A făcut parte din guvernul ilegal al dlui Laurent Gbagbo.

                  14.

                  Elisabeth Badjo Djékouri
                  épouse
                  Dagbo Jeannie

                  Presupus ministru al funcției publice
                  A făcut parte din guvernul ilegal al dlui Laurent Gbagbo.

                  15.

                  Charles Blé Goudé

                  Presupus ministru al tineretului, al formării profesionale și al ocupării forței de muncă, Președintele Congresului panafrican al tinerilor și al patrioților (Congrès Panafricain des Jeunes et des Patriotes -COJEP)
                  A făcut parte din guvernul ilegal al dlui Laurent Gbagbo. Pro memoria: din 2005, face deja obiectul unor sancțiuni impuse de către Consiliul de Securitate al ONU

                  16.

                  Philippe Attey

                  Presupus ministru al industriei și al dezvoltării sectorului privat
                  A făcut parte din guvernul ilegal al dlui Laurent Gbagbo.

                  17.

                  Danièle Boni Claverie (resortisantă franceză și ivoiriană)

                  Presupus ministru al femeii, familiei și copilului
                  A făcut parte din guvernul ilegal al dlui Laurent Gbagbo.

                  18.

                  Ettien Amoikon

                  Presupus ministru al tehnologiilor informației și comunicațiilor
                  A făcut parte din guvernul ilegal al dlui Laurent Gbagbo.

                  19.

                  Ouattara Gnonzié

                  Presupus ministru al comunicării
                  A făcut parte din guvernul ilegal al dlui Laurent Gbagbo.

                  20.

                  Alphonse Voho Sahi

                  Presupus ministru al culturii
                  A făcut parte din guvernul ilegal al dlui Laurent Gbagbo.

                  21.

                  Kata Kéké

                  Presupus ministru al cercetării științifice
                  A făcut parte din guvernul ilegal al dlui Laurent Gbagbo.

                  22.

                  Franck Guéi

                  Presupus ministru al sportului
                  A făcut parte din guvernul ilegal al dlui Laurent Gbagbo.

                  23.

                  Touré Amara

                  Presupus ministru al comerțului
                  A făcut parte din guvernul ilegal al dlui Laurent Gbagbo.

                  24.

                  Kouamé Sécré Richard

                  Presupus ministru al turismului și al artizanatului
                  A făcut parte din guvernul ilegal al dlui Laurent Gbagbo.

                  25.

                  Anne Gnahouret Tatret

                  Presupus ministru al solidarității, reconstrucției și coeziunii sociale
                  A făcut parte din guvernul ilegal al dlui Laurent Gbagbo.

                  26.

                  Nyamien Messou

                  Presupus ministru al muncii
                  A făcut parte din guvernul ilegal al dlui Laurent Gbagbo.

                  27.

                  Koné Katina Justin

                  Presupus ministru delegat pentru buget
                  A făcut parte din guvernul ilegal al dlui Laurent Gbagbo.

                  28.

                  N’guessan Yao Thomas

                  Presupus ministru delegat pe lângă ministrul educației naționale pentru învățământul superior
                  A făcut parte din guvernul ilegal al dlui Laurent Gbagbo.

                  29.

                  Lago Daléba Loan Odette

                  Presupus secretar de stat responsabil de viața școlară și studențească
                  A făcut parte din guvernul ilegal al dlui Laurent Gbagbo.

                  30.

                  Georges Armand Alexis Ouégnin

                  Presupus secretar de stat responsabil de asigurarea de sănătate universală
                  A făcut parte din guvernul ilegal al dlui Laurent Gbagbo.

                  31.

                  Dogo Djéréké Raphaël

                  Presupus secretar de stat responsabil de persoanele cu handicap
                  A făcut parte din guvernul ilegal al dlui Laurent Gbagbo.

                  32.

                  Dosso Charles Radel Durando

                  Presupus secretar de stat responsabil de victimele de război
                  A făcut parte din guvernul ilegal al dlui Laurent Gbagbo.

                  33.

                  Timothée Ahoua N'Guetta

                  Membru al Consiliului Constituțional
                  A participat la validarea rezultatelor false.

                  34.

                  Jacques André Daligou Monoko

                  Membru al Consiliului Constituțional
                  A participat la validarea rezultatelor false.

                  35.

                  Bruno Walé Ekpo

                  Membru al Consiliului Constituțional
                  A participat la validarea rezultatelor false.

                  36.

                  Félix Tano Kouakou

                  Membru al Consiliului Constituțional
                  A participat la validarea rezultatelor false.

                  37.

                  Hortense Kouassi Angoran

                  Membru al Consiliului Constituțional
                  A participat la validarea rezultatelor false.

                  38.

                  Joséphine Suzanne Touré

                  Membru al Consiliului Constituțional
                  A participat la validarea rezultatelor false.

                  39.

                  Konaté Navigué

                  Președintele grupării de tineret din cadrul FPI
                  Incitare la ură și violență

                  40.

                  Patrice Bailly

                  Consilier pe probleme de securitate al fostului președinte Gbagbo

                  41.

                  Marcel Gossio

                  Director general al Portului Autonom din Abidjan
                  Contribuie la finanțarea resurselor publice care au rămas sub controlul efectiv al fostului președinte.

                  42.

                  Alphonse Mangly

                  Director general al vămilor
                  Contribuie la finanțarea resurselor publice care au rămas sub controlul efectiv al fostului președinte.

                  43.

                  Marc Gnatoa

                  Șeful FSCO (Frontul de securitate din regiunea centrală și de vest)
                  Șeful miliției Acte de violență

                  44.

                  Moussa Touré Zéguen

                  Secretar general al GPP (Gruparea patrioților pentru pace)
                  Responsabil de miliție Acte de violență

                  45.

                  Bro Grébé Geneviève

                  Președintele Grupării femeilor patriote din Côte d'Ivoire
                  Incitare la ură și violență

                  46.

                  Lorougnon Marie Odette

                  Secretar național al grupării femeilor din cadrul FPI
                  Incitare la ură și violență

                  47.

                  Felix Nanihio

                  Secretar general al CNCA (Consiliul Național al Comunicării Audiovizuale)
                  Complice activ la campania de dezinformare

                  48.

                  Stéphane Kipré

                  Director al ziarului „Le Quotidien d'Abidjan”
                  Incitare la ură și violență

                  49.

                  Lahoua Souanga Etienne alias César Etou

                  Director și redactor șef al ziarului „Notre Voie”
                  Incitare la ură și violență

                  50.

                  Jean Baptiste Akrou

                  Director general al ziarului „Fraternité Matin”
                  Incitare la ură și violență

                  51.

                  General de corp de armată Philippe Mangou

                  Șef al Statului Major al Armatei
                  Luări de poziție politice în favoarea dlui Gbagbo.
                  Represiunea mișcărilor populare.
                  Susținerea explicită a Președintelui Gbagbo cu ocazia ceremoniei de învestitură

                  52.

                  Colonel Affro (jandarmeria)

                  Adjunct în cadrul Comandamentului superior al Jandarmeriei
                  Represiunea mișcărilor populare din februarie, noiembrie și decembrie 2010

                  53.

                  Laurent Ottro Zirignon

                  Președintele Consiliului de administrație al Societății ivoiriene de rafinare (SIR)
                  Contribuie la finanțarea administrației ilegale a dlui Laurent Gbagbo.

                  54.

                  Abdoulaye Diallo

                  Președintele Societății generale de import-export din Côte d'Ivoire (SOGIEX SA).
                  Contribuie la finanțarea administrației ilegale a dlui Laurent Gbagbo.

                  55.

                  Kassoum Fadika

                  Director al PETROCI
                  Contribuie la finanțarea administrației ilegale a dlui Laurent Gbagbo.

                  56.

                  Djédjé Mama Simone

                  Director general al Trezoreriei
                  Contribuie la finanțarea administrației ilegale a dlui Laurent Gbagbo.

                  57.

                  Feh Kessé Lambert

                  Director general al administrației financiare (impozite)
                  Contribuie la finanțarea administrației ilegale a dlui Laurent Gbagbo.

                  58.

                  Frédéric Lafont (resortisant francez)

                  Om de afaceri
                  Persoană susceptibilă de violarea embargoului

                  59.

                  Dna Frédéric Lafont născută Louise Esme Kado (resortisant francez)

                  Om de afaceri
                  Persoană susceptibilă de violarea embargoului


title: 2013/593/UE: Decizia Parlamentului European din 17 aprilie 2013 privind închiderea conturilor Agenției Europene a Căilor Ferate pentru exercițiul financiar 2011

text:
               16.11.2013

               RO

               Jurnalul Oficial al Uniunii Europene

               L 308/281

         DECIZIA PARLAMENTULUI EUROPEAN
   din 17 aprilie 2013
   privind închiderea conturilor Agenției Europene a Căilor Ferate pentru exercițiul financiar 2011
   (2013/593/UE)
   PARLAMENTUL EUROPEAN,

               —

               având în vedere conturile anuale finale ale Agenției Europene a Căilor Ferate pentru exercițiul financiar 2011,

               —

               având în vedere Raportul Curții de Conturi privind conturile anuale ale Agenției Europene a Căilor Ferate pentru exercițiul financiar 2011, însoțit de răspunsurile Agenției (1),

               —

               având în vedere Recomandarea Consiliului din 12 februarie 2013 (05753/2013 – C7-0041/2013),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CE) nr. 881/2004 al Parlamentului European și al Consiliului din 29 aprilie 2004 privind înființarea unei Agenții Europene a Căilor Ferate (Regulamentul privind agenția) (4), în special articolul 39,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru transport și turism (A7-0103/2013),

               1.

               aprobă închiderea conturilor Agenției Europene a Căilor Ferate pentru exercițiul financiar 2011;

               2.

               încredințează Președintelui sarcina de a transmite prezenta decizie directorului executiv al Agenției Europene a Căilor Ferate, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 388, 15.12.2012, p. 145.

      (2)  JO L 248, 16.9.2002, p. 1.

      (3)  JO L 298, 26.10.2012, p. 1.

      (4)  JO L 164, 30.4.2004, p. 1.

      (5)  JO L 357, 31.12.2002, p. 72.


title: Decizia (UE) 2016/1513 a Parlamentului European din 28 aprilie 2016 privind descărcarea de gestiune pentru execuția bugetului Agenției Europene pentru Produse Chimice aferent exercițiului financiar 2014

text:
               14.9.2016

               RO

               Jurnalul Oficial al Uniunii Europene

               L 246/230

         DECIZIA (UE) 2016/1513 A PARLAMENTULUI EUROPEAN
   din 28 aprilie 2016
   privind descărcarea de gestiune pentru execuția bugetului Agenției Europene pentru Produse Chimice aferent exercițiului financiar 2014
   PARLAMENTUL EUROPEAN,

               —

               având în vedere conturile anuale finale ale Agenției Europene pentru Produse Chimice pentru exercițiul financiar 2014,

               —

               având în vedere Raportul Curții de Conturi privind conturile anuale ale Agenției Europene pentru Produse Chimice pentru exercițiul financiar 2014, însoțit de răspunsul agenției (1),

               —

               având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2014 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 12 februarie 2016 privind descărcarea de gestiune a agenției în ceea ce privește execuția bugetară pentru exercițiul financiar 2014 (05584/2016 – C8-0082/2016),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH), de înființare a Agenției Europene pentru Produse Chimice, de modificare a Directivei 1999/45/CE și de abrogare a Regulamentului (CEE) nr. 793/93 al Consiliului și a Regulamentului (CE) nr. 1488/94 al Comisiei, precum și a Directivei 76/769/CEE a Consiliului și a Directivelor 91/155/CEE, 93/67/CEE, 93/105/CE și 2000/21/CE ale Comisiei (4), în special articolul 97,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5),

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (6), în special articolul 108,

               —

               având în vedere articolul 94 și anexa V la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru mediu, sănătate publică și siguranță alimentară (A8-0118/2016),

               1.

               acordă directorului executiv al Agenției Europene pentru Produse Chimice descărcarea de gestiune pentru execuția bugetului agenției aferent exercițiului financiar 2014;

               2.

               își prezintă observațiile în cadrul rezoluției de mai jos;

               3.

               încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Agenției Europene pentru Produse Chimice, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 409, 9.12.2015, p. 131.

      (2)  A se vedea nota de subsol 1.

      (3)  JO L 298, 26.10.2012, p. 1.

      (4)  JO L 396, 30.12.2006, p. 1.

      (5)  JO L 357, 31.12.2002, p. 72.

      (6)  JO L 328, 7.12.2013, p. 42.


title: Decizia Comisiei din 22 iunie 2001 privind acțiunile de informare și de publicitate care trebuie întreprinse de țările beneficiare privind asistența furnizată prin instrumentul structural de preaderare (ISPA)

text:
Anunţ juridic important

|

32001D0503

Jurnalul Oficial L 182 , 05/07/2001 p. 0058 - 0061 ediţie specială în limba cehă capitol 11 volum 38 p. 35  - 38 ediţie specială în limba estonă capitol 11 volum 38 p. 35  - 38 ediţie specială în limba maghiară capitol 11 volum 38 p. 35  - 38 ediţie specială în limba lituaniană capitol 11 volum 38 p. 35  - 38 LV.ES capitol 11 volum 38 p. 35  - 38 MT.ES capitol 11 volum 38 p. 35  - 38 PL.ES capitol 11 volum 38 p. 35  - 38 SK.ES capitol 11 volum 38 p. 35  - 38 ediţie specială în limba slovenă capitol 11 volum 38 p. 35  - 38

		20010622Decizia Comisieidin 22 iunie 2001privind acțiunile de informare și de publicitate care trebuie întreprinse de țările beneficiare privind asistența furnizată prin instrumentul structural de preaderare (ISPA)(2001/503/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Regulamentul (CE) nr. 1267/1999 al Consiliului din 21 iunie 1999 de stabilire a unui instrument structural de preaderare [1], în special articolul 13 alineatul (2),întrucât:(1) Articolul 13 alineatul (1) din Regulamentul (CE) nr. 1267/1999 prevede că țările care beneficiază de asistență financiară în cadrul instrumentului structural de preaderare se asigură că măsurile respective fac obiectul unei publicități adecvate în vederea:(a) sensibilizării opiniei publice cu privire la rolul jucat de Comunitate în legătură cu măsurile respective;(b) sensibilizării beneficiarilor potențiali și a organizațiilor profesionale cu privire la posibilitățile oferite de respectivele măsuri.(2) Articolul 13 alineatul (1) din Regulamentul (CE) 1267/1999 stipulează că țările beneficiare asigură, în special, montarea unor panouri vizibile în mod direct prin care să se arate că măsurile sunt cofinanțate de Comunitate, inclusiv sigla Comunității, și că reprezentanții instituțiilor europene sunt implicați corespunzător în cele mai importante activități publice legate de asistența acordată în cadrul ISPA.(3) Articolul 13 alineatul (1) din Regulamentul (CE) 1267/1999 precizează că țările beneficiare informează anual Comisia despre inițiativele luate în ceea ce privește acțiunile de informare și de publicitate.(4) Articolul 13 alineatul (2) din Regulamentul (CE) nr. 1267/1999 stipulează că, în materie de informare și de publicitate, Comisia adoptă dispoziții detaliate.(5) Comitetul menționat la articolul 14 alineatul (1) din Regulamentul (CE) nr. 1267/1999, comitetul de administrare ISPA, a fost consultat asupra normelor de aplicare a acțiunilor de informare și de publicitate. Măsurile prevăzute în prezenta decizie sunt conforme cu avizul comitetului menționat anterior,ADOPTĂ PREZENTA DECIZIE:Articolul 1Normele de aplicare a acțiunilor de informare și de publicitate privind asistența furnizată prin instrumentul structural de preaderare în conformitate cu Regulamentul (CE) nr. 1267/1999 sunt definite în anexă.Articolul 2Prezenta decizie intră în vigoare a treia zi de la data publicării în Jurnalul Oficial al Comunităților Europene.Adoptată la Bruxelles, 22 iunie 2001.Pentru ComisieMichel BarnierMembru al Comisiei[1] JO L 161, 26.6.1999, p. 73.--------------------------------------------------20010622ANEXACERINȚE PRIVIND INFORMAREA ȘI PUBLICITATEANormele de aplicare a acțiunilor de informare și de publicitate privind asistența furnizată prin instrumentul structural de preaderare1. OBIECTIVELE ȘI DOMENIUL DE APLICAREAcțiunile de informare și de publicitate privind asistența furnizată de ISPA vizează:- asigurarea unei mai mari sensibilizări a opiniei publice și a unei mai mari transparențe a activităților Comunității Europene;- informarea beneficiarilor potențiali și a organizațiilor profesionale despre posibilitățile oferite de ISPA.Informarea și publicitatea privesc toate măsurile pentru care ISPA furnizează asistență financiară.Activitățile de informare și de publicitate au ca obiectiv informarea opiniei publice, precum și a beneficiarilor potențiali și finali, în special a:- autorităților regionale și locale, precum și a oricărei alte autorități publice;- partenerilor economici și sociali;- organizațiilor neguvernamentale;- operatorilor sau promotorilor de proiecte;- oricărei alte părți interesate;cu privire la posibilitățile oferite de ISPA.2. PRINCIPII GENERALEOrganismul responsabil cu punerea în aplicare a unui proiect ISPA (numit în continuare "organismul responsabil") răspunde pentru toate acțiunile de publicitate întreprinse la fața locului. Publicitatea este asigurată prin cooperare cu Comisia care este informată de măsurile luate în acest scop.Organismul responsabil ia toate măsurile administrative necesare pentru a se asigura aplicarea dispozițiilor menționate și colaborarea cu serviciile Comisiei.Acțiunile de informare și de publicitate sunt întreprinse în timp util, de îndată ce intervenția ISPA a fost hotărâtă. Comisia își rezervă dreptul de a iniția o procedură de reducere, de suspendare sau de încetare a asistenței ISPA în cazul în care o țară beneficiară nu își îndeplinește obligațiile care îi sunt impuse prin prezenta anexă. În acest caz, se aplică procedura prevăzută de anexa III.1, secțiunea VIII din memorandumul de finanțare încheiat cu fiecare țară beneficiară.3. ORIENTĂRI PRIVIND ACȚIUNILE DE INFORMARE ȘI DE PUBLICITATESub rezerva normelor fixate la punctul 4, următoarele principii sunt aplicabile tuturor acțiunilor de informare și de publicitate.3.1. Mass-mediaOrganismul responsabil folosește mijloacele cele mai potrivite pentru a informa mass-media despre acțiunile cofinanțate prin ISPA. Această informare trebuie să reflecte în mod corect participarea Comunității.În acest scop, lansarea proiectelor și a fazelor importante ale executării acestora fac obiectul acțiunilor de informare, în special în mass-media regională (presă, radio, televiziune), cu colaborarea adecvată a delegațiilor Comisiei stabilite în țările beneficiare în cauză.3.2. Campaniile de informareOrganizatorii unor manifestări precum conferințe, seminare, târguri și expoziții consacrate executării proiectelor cofinanțate prin ISPA subliniază participarea Comunității Europene. Cu aceste ocazii, trebuie arborat drapelul acesteia în sălile de reuniune, iar sigla să fie aplicată pe documentele prezentate. Delegațiile Comisiei în țările beneficiare participă, dacă este necesar, la pregătirile și la desfășurarea manifestărilor menționate.3.3. Materialul de informareAtunci când stema națională, regională sau locală figurează pe pagina de titlu a publicațiilor (broșuri, pliante etc.) consacrate proiectelor și activităților similare, sigla Comunității Europene trebuie să figureze de asemenea la loc potrivit.Atunci când o publicație cuprinde o prefață, aceasta trebuie semnată atât de persoana competentă din țara beneficiară, cât și de membrul responsabil al Comisiei sau de reprezentantul oficial al acestuia, pentru ca participarea Comunității Europene să fie cunoscută tuturor. Publicațiile trebuie să desemneze organismul însărcinat cu informarea părților interesate.Principiile menționate anterior se aplică de asemenea materialelor audiovizuale și internetului.4. OBLIGAȚIILE ȚĂRILOR BENEFICIAREÎn colaborare cu Comisia, organismul responsabil definește un ansamblu coerent de acțiuni de informare și de publicitate pe durata proiectului. Țările beneficiare asigură participarea reprezentanților Comisiei, în special a delegațiilor acesteia, la principalele manifestări publice în legătură cu ISPA.Când se execută proiectele, organismul responsabil ia următoarele măsuri pentru a semnala participarea ISPA la proiectele menționate:(a) Informații referitoare la proiectAcțiuni de informare și de publicitate trebuie întreprinse la fața locului pentru a se aduce la cunoștința publicului asistența furnizată de către Comunitate Europeană în cadrul ISPA. Organismul responsabil publică în forma cea mai adecvată conținutul proiectelor, asigură distribuirea acestor documente către mass-media locală și regională și pune la dispoziția părților interesate exemplare din aceste documente. Măsurile la fața locului cuprind:- montarea panourilor de afișaj în locațiile respective;- montarea definitivă a unor plăci comemorative pe infrastructurile accesibile publicului general,în conformitate cu dispozițiile speciale de mai jos, privind informarea la fața locului.(b) Informații generale referitoare la ISPAPe lângă măsurile menționate la litera (a), coordonatorul național ISPA publică periodic informații generale despre asistența furnizată de ISPA țării, subliniind executarea proiectelor și rezultatele obținute. Aceste informații generale sunt publicate cel puțin o dată pe an și sunt transmise Comisiei în vederea raportului anual al acesteia. Ele iau forma unor broșuri de interes general, a materialului audiovizual profesional (de exemplu, banda video promoțională) și a conferințelor de presă la nivelul adecvat. Aceste informații regrupează proiectele după tipul acestora și/sau se concentrează pe proiecte de interes relevant. Informațiile sunt comunicate canalelor de televiziune și posturilor de radio naționale, regionale și locale, Comisiei, precum și, la cerere, celorlalte părți interesate în sensul punctului 1.5. ACTIVITĂȚILE COMITETELOR DE MONITORIZARE- Reprezentanții Comisiei în cadrul comitetului de monitorizare, în colaborare cu coordonatorul național ISPA, asigură respectarea dispozițiilor în materie de publicitate, în special pe acelea privind panourile de afișaj și plăcile comemorative (a se vedea dispozițiile speciale de mai jos).- Informații privind acțiunile de publicitate, însoțite de dovezi relevante precum fotografii, sunt comunicate de către organismul responsabil președintelui comitetelor de monitorizare. Copii ale acestui material sunt transmise Comisiei.- Președintele comitetelor transmite Comisiei toate informațiile de care aceasta trebuie să țină seama în raportul său anual.- Comitetele de monitorizare asigură o informare adecvată cu privire la lucrările lor. În acest scop, fiecare comitet de monitorizare informează cât de des consideră necesar mass-media cu privire la stadiul de derulare a proiectului sau a proiectelor de care răspunde. Președintele este responsabil de contactele cu mass-media; reprezentantul Comisiei îl asistă în această sarcină.- Sunt prevăzute, de asemenea, aranjamentele necesare, în colaborare cu Comisia și delegațiile acesteia în țările beneficiare, cu ocazia manifestărilor importante, precum întâlnirile la nivel înalt sau inaugurările.6. DISPOZIȚII FINALEComisia poate lua inițiativa oricărei acțiuni suplimentare specifice pe care aceasta o consideră relevantă după dezbaterea acesteia împreună cu organismul responsabil și coordonatorul național ISPA.Organismul responsabil poate, în orice caz, să întreprindă acțiuni suplimentare. Acesta consultă Comisia și o informează despre inițiativele pe care le ia pentru ca aceasta să poată fi implicată într-un mod adecvat la realizarea lor.Pentru a facilita punerea în aplicare a prezentelor dispoziții, Comisia poate furniza asistența adecvată și poate publica orientări.Măsuri speciale referitoare la panourile de afișaj și la plăcile comemorativePentru a asigura vizibilitatea proiectelor ISPA, țările beneficiare se conformează următoarelor măsuri de informare și publicitate.1. PANOURILE DE AFIȘAJPanourile de afișaj sunt montate la locul proiectelor cofinanțate de ISPA. Aceste panouri conțin un spațiu rezervat mențiunii cu privire la participarea Comunității Europene.Dimensiunea panourilor depinde de amploarea proiectului.Spațiul rezervat Comunității Europene trebuie:- să reprezinte cel puțin 50 % din suprafața totală a panoului;- să poarte sigla oficială a Europei și să cuprindă textul reprodus în continuare, în prezentarea exemplului anexat.Atunci când organismul responsabil nu montează un panou de afișaj care să anunțe propria participare la finanțarea unui proiect, contribuția Comunității Europene trebuie să fie semnalată pe un panou special, iar dispozițiile menționate anterior cu privire la participarea comunitară sunt aplicabile prin analogie.Panourile sunt demontate cel mai devreme la șase luni de la finalizarea proiectului și sunt înlocuite cu plăci comemorative, în conformitate cu dispozițiile de la punctul 2.2. PLĂCILE COMEMORATIVEPlăcile comemorative sunt instalate în locurile accesibile publicului general. Ele trebuie să poarte sigla europeană și să menționeze contribuția comunitară la proiect.Redactarea textului trebuie să fie inspirată de următorul text:"Acest proiect a fost cofinanțat … % de către Comunitatea Europeană. La data finalizării sale, la… (a se indica data), costul său total se ridica la …(moneda națională) și contribuția totală a Comunității Europene la … (moneda națională)".+++++ TIFF +++++--------------------------------------------------